sagorsarker/bangla-wikipedia huggingface dataset:
দ্রিবা মসজিদ

দ্রিবা মসজিদ (আরবি: جامع الدريبة) বা পুরাতন সিদি লক্ষ্মী মসজিদ (جامع سيدي اللخمي الأصلي) হলো স্ফ্যাক্সের মদিনা অবস্থিত একটি মসজিদ। বর্তমান দ্রিবা মসজিদে আরবি এবং ফরাসি উভয় বৈশিষ্ট্যের সাথে একটি হাইব্রিড স্থাপত্য শৈলী রয়েছে। ১২৮৯ সালে ভবনটির নতুন শৈলী এবং ক্রমবর্ধমান দর্শনার্থীর সংখ্যার সাথে খাপ খাইয়ে নিতে সম্প্রসারিত করা হয়।
মসজিদটি দ্রিবা স্ট্রিটে অবস্থিত দার জেল্লৌলির সামনে। বর্তমানে এটি স্ফ্যাক্সের ঐতিহ্যবাহী শিল্পের যাদুঘর। এটির পশ্চিম দিকে চেখ রাস্তায়ও এটির প্রবেশদ্বার আছে।
১১ শতকে কাইরুয়ান থেকে স্ফ্যাক্সে আসার ঠিক পরে সিদি বেলহাসান এল লাখমি একটি ছোট মসজিদ তৈরি করেন যা দ্রুত একটি আঞ্চলিক বৈজ্ঞানিক প্রশিক্ষণ কেন্দ্রে পরিণত হয়। শেখ মুহাম্মদ এল খেমিরি, শেখ আলী এল মোখার এবং আবু বকর এল গারগৌরির মতো অনেক বিজ্ঞানী সেখানে অধ্যয়ন করেন। তার শিক্ষকদের মধ্যে ছিলেন শেখ আবদেল সালাম চরফী এবং তার পুত্র তাইয়েব চরফী।
২০ শতকের সময় এবং স্ফ্যাক্সের মদিনার বেশিরভাগ স্মৃতিস্তম্ভের মতো ১৯৪০ সালে দ্বিতীয় বিশ্বযুদ্ধের বোমা হামলার পরে ভবনটি ধ্বংস হয়। আশ্রয় শাসনামলে এর জায়গায় আরেকটি মসজিদ নির্মিত হয় এবং এটির অবস্থান অনুসারে দ্রিবা মসজিদ থেকে নামকরণ করা হয়।
বর্তমান দ্রিবা মসজিদে আরবি এবং ফরাসি উভয় বৈশিষ্ট্যের সাথে একটি হাইব্রিড স্থাপত্য শৈলী রয়েছে। সবচেয়ে গুরুত্বপূর্ণ হল এটির দুতলা হয়েছে যা ইসলাম ধর্মীয় ভবনগুলিতে খুব বিরল জিনিস। কেননা কিছু ইমামের ফতোয়া দিয়েছে উচ্চ স্থানে নামাজ আদায় নিষেধ।
এটি ৩২০ বর্গ মিটারের মোট এলাকা দখল করে যেখানে প্রার্থনা কক্ষ এবং গ্যালারীগুলি এটির বেশিরভাগ অংশ জুড়ে ।উভয় সম্মুখভাগে চারটি প্রবেশদ্বার দিয়ে অভ্যন্তরে প্রবেশ করা যায়।এই সম্মুখভাগগুলি সাধারণ দুটি লাইনে ভাগ করা জানালা দ্বারা যেগুলো প্রার্থনা কক্ষে জন্য প্রাকৃতিক আলো দেয়।পশ্চিম কোণের সিঁড়ি দিয়ে প্রথম তলায় প্রবেশ করা যায়। দুতলা করার মূল উদ্দেশ্য হল নামাজের সময় মুমিনদের জন্য মসজিদের সক্ষমতা বৃদ্ধি করা।
মসজিদটিতে একটি বর্গাকার মিনারও রয়েছে (যা মালিকি রীতির সাথে জড়িত বলে নিশ্চিত করে) এবং একটি ছোট প্যাটিও দ্বারা যুক্ত ইমামের একটি কক্ষ রয়েছে।
মিস আর্থ বাংলাদেশ

মিস আর্থ বাংলাদেশ একটি জাতীয় সুন্দরী প্রতিযোগিতা যা মিস আর্থ প্রতিযোগিতায় বাংলাদেশের প্রতিনিধি নির্বাচন করে। 
শীর্ষ চার শিরোপাধারীর নাম মিস আর্থ বাংলাদেশ, মিস এয়ার বাংলাদেশ, মিস ফায়ার বাংলাদেশ, মিস ওয়াটার বাংলাদেশ। পরের ছয়টি শিরোপাধারী বাংলাদেশি ছয় মৌসুমের নাম। মিস সামার, মিস রেইনি, মিস অটাম, মিস লেট অটাম, মিস উইন্টার এবং c মিস স্প্রিং। 
মিস আর্থ বাংলাদেশ আনুষ্ঠানিকভাবে ২৮ জানুয়ারী ২০২০ তারিখে চালু হয়। ২০২০ সালে এই প্রথম বিজয়ী হন মেঘনা আলম।
সুন্দরী প্রতিযোগিতা

সৌন্দর্য প্রতিযোগিতা বা সুন্দরী প্রতিযোগিতা হল এমন একটি প্রতিযোগিতা যা ঐতিহ্যগতভাবে প্রতিযোগীদের শারীরিক বৈশিষ্ট্য বিচার এবং র‌্যাঙ্কিংয়ের উপর দৃষ্টি নিবদ্ধ করে। বিচারকদের সাথে ব্যক্তিগত সাক্ষাত্কার এবং মঞ্চে জনসাধারণের প্রশ্নের উত্তরের মাধ্যমে ব্যক্তিত্ব, বুদ্ধিমত্তা, প্রতিভা, চরিত্র এবং দাতব্য সম্পৃক্ততার বিচারের মানদণ্ডের সাথে অভ্যন্তরীণ সৌন্দর্য অন্তর্ভুক্ত করার জন্য প্রতিযোগিতাগুলি এখন বিবর্তিত হয়েছে। সৌন্দর্য প্রতিযোগিতা শব্দটি মূলত বিগ ফোর আন্তর্জাতিক সৌন্দর্য প্রতিযোগিতাকে বোঝায়।
প্রতিযোগিতার শিরোনামগুলিকে মিস, মিস্টার বা মিসেস, এবং টিন -এ উপবিভক্ত করা হয়েছে - প্রতিযোগিতার বিভাজনের মধ্যে পার্থক্য স্পষ্টভাবে চিহ্নিত করার জন্য। শত শত এবং হাজার হাজার সৌন্দর্য প্রতিযোগিতা বার্ষিক অনুষ্ঠিত হয়, তবে বিগ ফোরকে সবচেয়ে মর্যাদাপূর্ণ বলে মনে করা হয়, মিডিয়া দ্বারা ব্যাপকভাবে কভার করা এবং সম্প্রচার করা হয়। উদাহরণস্বরূপ, "দ্য ওয়াল স্ট্রিট জার্নাল", বিবিসি নিউজ, সিএনএন, সিনহুয়া নিউজ এজেন্সি, এবং বিশ্বব্যাপী সংবাদ সংস্থা যেমন রয়টার্স, অ্যাসোসিয়েটেড প্রেস এবং এজেন্স ফ্রান্স-প্রেস সম্মিলিতভাবে চারটি প্রধান প্রতিযোগিতাকে "বিগ ফোর" হিসাবে উল্লেখ করে যথা: মিস ইউনিভার্স, মিস ওয়ার্ল্ড, মিস ইন্টারন্যাশনাল এবং মিস আর্থ।
তত্ত্ব (ভারতীয় দর্শন)

তত্ত্ব (), ভারতীয় দর্শনে, হলো বাস্তবতার উপাদান বা দিক যা মানুষের অভিজ্ঞতা গঠন করে। তত্ত্ব হল সংস্কৃত শব্দ যার অর্থ 'সেইতা', 'নীতি', 'সত্য' বা 'বাস্তবতা'। কিছু ঐতিহ্যে, তাদেরকে দেবতার দিক হিসেবে কল্পনা করা হয়। যদিও তত্ত্বের সংখ্যা দার্শনিক দর্শনের উপর নির্ভর করে পরিবর্তিত হয়, তবে তারা একসাথে আমাদের সমস্ত অভিজ্ঞতার ভিত্তি বলে মনে করা হয়। সাংখ্য দর্শন ২৫টি তত্ত্বের ব্যবস্থা ব্যবহার করে, যেখানে শৈবধর্ম ৩৬টি তত্ত্বকে স্বীকৃতি দেয়। বৌদ্ধধর্মে, সমতুল্য হল ধম্মের তালিকা যা বাস্তবতা গঠন করে, যেমন নাম-রূপ।
তিউনিসিয়ার ফরাসি আশ্রিত অঞ্চল

ফরাসিদের আগ্রাসনের পূর্ববর্তী দশকগুলিতে তিউনিসিয়া পতনশীল অটোমান সাম্রাজ্যের একটি প্রদেশ ছিল যেটি মুহাম্মাদ তৃতীয় আস-সাদিক- এর অধীনে একটি বিশাল পরিমাণ স্বায়ত্তশাসন উপভোগ করেছিল।১৮৭৭ সালে রাশিয়া অটোমান সাম্রাজ্যের বিরুদ্ধে যুদ্ধ ঘোষণা করে।এর ফলে রুশ–তুর্কি যুদ্ধ (১৮৭৭–১৮৭৮) জয়লাভের ফলে অটোমান ভূখণ্ডের বৃহৎ অংশ বিভক্ত হয়ে যায় যার মধ্যে রয়েছে বেশ কিছু বলকান সম্পত্তির স্বাধীনতা এবং উত্তর আফ্রিকার প্রদেশগুলির ভবিষ্যত নিয়ে আন্তর্জাতিকভাবে আলোচিত।১৮৭৮ সালের বার্লিন কংগ্রেস অটোমান প্রশ্ন সমাধানের জন্য আহ্বান করে।যদিও ব্রিটেন অটোমান সাম্রাজ্যের সম্পূর্ণ বিলুপ্তির বিরোধিতা করে সাইপ্রাসের বিনিময়ে ফ্রান্সকে তিউনিসিয়ার নিয়ন্ত্রণের প্রস্তাব দেয়।জার্মানি ফ্রাঙ্কো-প্রুশিয়ান যুদ্ধের পর ইউরোপে প্রতিহিংসামূলক কর্মকাণ্ড থেকে ফরাসিদের মনোযোগ সরানোর উপায় হিসাবে ফরাসি দাবিকে দেখে এবং দক্ষিণ ভূমধ্যসাগর সম্পর্কে সামান্য উদ্বিগ্নতায় তিউনিসিয়ার ফরাসি নিয়ন্ত্রণের অনুমতি দিতে সম্মত হয়। তিউনিসিয়ায় ফ্রান্সের ভূমিকাকে ঘিরে এই আলোচনাগুলি ইতালি রাজ্যের কাছ থেকে গোপন রাখা হয় যা ফরাসি হস্তক্ষেপের বিরোধী ছিল। 
তিউনিসিয়ায় ফরাসিদের উপস্থিতি তাদের প্রতিবেশী আলজেরিয়া দখলের পাঁচ দশক পরে এসেছিল । সেই সময় যখন ফরাসিরা এখনও অনভিজ্ঞ ছিল এবং কীভাবে একটি উপনিবেশ গড়ে তুলতে হয় সে সম্পর্কে অজ্ঞ ছিল। এই দুটি দেশই তিন শতাব্দী ধরে অটোমান সাম্রাজ্যের অধিকারী ছিল।তবুও প্রত্যেকেই অনেক আগেই ইস্তাম্বুলের সুলতানের কাছ থেকে রাজনৈতিক স্বায়ত্তশাসন লাভ করেছিলো।ফরাসিদের আগমনের আগে তিউনিসিয়া আধুনিক সংস্কারের একটি প্রক্রিয়া শুরু করেছিল কিন্তু ইউরোপীয় ঋণদাতাদের একটি কমিশন প্রতিষ্ঠা না করা পর্যন্ত আর্থিক অসুবিধাগুলি স্ফীত হয়েছিল। তাদের দখলের পর ফরাসি সরকার তিউনিসিয়ার আন্তর্জাতিক বাধ্যবাধকতা গ্রহণ করে।পরিবহন এবং অবকাঠামো, শিল্প, আর্থিক ব্যবস্থা, জনস্বাস্থ্য এবং প্রশাসন সহ বেশ কয়েকটি ক্ষেত্রে ফরাসিদের দ্বারা উন্নত হয়।তবুও ফরাসিরা ব্যবসা এবং নিজ নাগরিকদের পক্ষপাতী ছিল যা তিউনিসিয়ানদের পছন্দ নয়।তাদের পূর্বাবস্থায় জাতীয় বোধ প্রাথমিকভাবে বক্তৃতায় এবং মুদ্রণে প্রকাশিত হয়; রাজনৈতিক সংগঠন অনুসরণ করে।স্বাধীনতা আন্দোলন প্রথম বিশ্বযুদ্ধের আগে থেকেই সক্রিয় ছিল এবং মিশ্র ফরাসি বিরোধিতার বিরুদ্ধে শক্তি অর্জন করতে থাকে।এর চূড়ান্ত লক্ষ্য ১৯৫৬ সালে অর্জিত হয়।
নমক ইসক কা

নমক ইস্ক কা ( সল্ট অফ লাভ) ছিল একটি ভারতীয় নাটক টেলিভিশন সিরিজ যা কালারস টিভিতে সম্প্রচারিত হয় যা 7 ডিসেম্বর 2020 এ প্রথম প্রচারিত হয়।4 লায়ন্স ফিল্মসের অধীনে গুল খান এবং দীপ্তি কালওয়ানি প্রযোজিত, এতে প্রধান চরিত্রে অভিনয় করেছেন শ্রুতি শর্মা, আদিত্য ওঝা এবং মোনালিসা ।13 আগস্ট 2021-এ শুটিং শেষ হয়েছিল।শোটি তার শেষ পর্বটি 20 আগস্ট 2021 এ সম্প্রচার করেছিল এবং নিমা ডেনজংপা দ্বারা প্রতিস্থাপিত হয়েছে।
এটি 26 সেপ্টেম্বর 2021-এ MBC বলিউডে "على قيد الحياة" শিরোনামে আরবি ভাষায় ডাব করা হয়েছিল।
এলিয়

এলিয় (, "ʾĒlīyyāhū", অর্থাৎ “ইয়াহওয়েহ্/য়হবহ আমার ঈশ্বর”; , "Elías"; , "Elyāe"; বা , "Ilyās" বা "Ilyā") ছিলেন হিব্রু বাইবেলের রাজাবলির পুস্তকসমূহ অনুসারে একজন ভাববাদী ও অলৌকিক সাধক যিনি রাজা আহাবের রাজত্বকালে (খ্রী.পূ. ৯ম শতাব্দী) উত্তরাঞ্চলীয় ইস্রায়েল রাজ্যে বসবাস করতেন। ১ রাজাবলি ১৮-তে এলিয় কনানীয় দেবতা বাআলের উপাসনার চেয়ে ইব্রীয় ঈশ্বরের উপাসনাকে রক্ষা করেছিলেন। এলিয়ের মাধ্যমে ঈশ্বর অনেক অলৌকিক কাজও করিয়েছিলেন, যার মধ্যে পুনরুত্থান, আকাশ থেকে আগুন নামিয়ে আনা এবং “আগুনের মাধ্যমে” জীবিতাবস্থায় স্বর্গে প্রবেশ করা। তাঁকে “ভাববাদীদের পুত্রগণ” নামে পরিচিত একটি নবীদের বিদ্যালয়ে নেতৃত্বদানরত অবস্থায়ও চিত্রিত করা হয়। তাঁর স্বর্গারোহণের পর তাঁর শিষ্য ও সবচেয়ে নিবেদিত সহকারী ইলীশায় এই বিদ্যালয়ের নেতা হিসাবে তাঁর ভূমিকা গ্রহণ করেন। মালাখির পুস্তক “দেখ, সদাপ্রভুর সেই মহৎ ও ভয়ঙ্কর দিন আসিবার পূর্বে আমি তোমাদের নিকটে এলিয় ভাববাদীকে প্রেরণ করিব।” বলে এলিয়ের প্রত্যাবর্তনের ভবিষ্যদ্বাণী করে, যা তাঁকে মশীহের এবং হিব্রু বাইবেলকে সম্মান করে এমন বিভিন্ন ধর্মের অগ্রদূত করে তোলে। এলিয়ের উল্লেখ সিরাখ, নূতন নিয়ম, মিশনাহ ও তালমুদ, কুরআন, বুক অব মরমন, মতবাদ ও চুক্তি এবং বাহাই ধর্মগ্রন্থে পাওয়া যায়।
ইহুদিধর্মে এলিয়ের নাম সাপ্তাহিক হাভদালাহ আচার-অনুষ্ঠানে ডাকা হয় যা শব্বাতের সমাপ্তি চিহ্নিত করে এবং এলিয়কে অন্যান্য ইহুদি রীতিনীতিতে ডাকা হয়, তাদের মধ্যে তারণোৎসব সদর এবং ব্রিৎ মিলাহ (আচারিক খৎনা)। তিনি বাবিলীয় তালমুদসহ হাগাদাহ ও রব্বিনীয় সাহিত্যে অসংখ্য গল্প ও তথ্যসূত্রে উপস্থিত হন। হিব্রু বাইবেল অনুসারে এলিয় শেষ সময়ে ফিরে আসবেন।
এম অহিদুজ্জামান

এম অহিদুজ্জামান একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের (আইইআর) শিক্ষা প্রশাসন বিভাগের অধ্যাপক। তিনি নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য ছিলেন।
তিনি ঢাকা বিশ্ববিদ্যালয়ের (ঢাবি) আইন বিভাগ থেকে স্নাতক (সম্মান) ও স্নাতকোত্তর ডিগ্রি লাভ করেন। তিনি ঢাবির শিক্ষা ও গবেষণা ইনস্টিটিউট থেকে দ্বিতীয় স্নাতকোত্তর এবং যুক্তরাজ্যের নটিংহাম বিশ্ববিদ্যালয় থেকে শিক্ষায় পিএইচডি ডিগ্রি অর্জন করেন।
অহিদুজ্জামান ঢাকা বিশ্ববিদ্যালয়ের শিক্ষা ও গবেষণা ইনস্টিটিউটের শিক্ষা প্রশাসন বিভাগে দীর্ঘকাল অধ্যাপনা করেছেন। তিনি ঢাকা বিশ্বাবিদ্যালয় শিক্ষক সমিতির সাধারণ সম্পাদকসহ বিভিন্ন গুরুত্বপূর্ণ দায়িত্ব পালন করেন। ছাত্রজীবনে তিনি ঢাকা বিশ্ববিদ্যালয়ের কেন্দ্রীয় ছাত্র সংসদের (ডাকসু) সম্পাদক নির্বাচিত হন।
এম অহিদুজ্জামান ২০১৫ থেকে ২০১৯ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) চতুর্থ উপাচার্য হিসেবে দায়িত্ব পালন করেন।
সাহেবজাদা আফতাব আহমদ খান

সাহেবজাদা আফতাব আহমদ খান (মার্চ ১৮৬৭ - জানুয়ারী ১৯৩০) একজন আইনজীবী এবং শিক্ষাবিদ ছিলেন। তিনি আলীগড় মুসলিম বিশ্ববিদ্যালয়ের প্রাক্তন উপাচার্য ছিলেন।
তিনি ১৮৬৭ সালে কুঞ্জপুরা, পাঞ্জাব প্রদেশ, ব্রিটিশ ভারতে (বর্তমানে কারনাল, হরিয়ানা) জন্মগ্রহণ করেন। তিনি নবাব গুলাম আহমদ খানের পুত্র, যিনি গোয়ালিয়র রাজ্যের গোয়ালিয়র কাউন্সিল অফ রিজেন্সির সদস্য ছিলেন।
সাহেবজাদা ১৮৭৮ থেকে ১৮৯০ সাল পর্যন্ত মোহামাডান অ্যাংলো ওরিয়েন্টাল কলেজে অধ্যয়ন করেন। তিনি কেমব্রিজ ইউনিভার্সিটির ক্রাইস্টস কলেজে পড়াশোনা এবং 1894 সালে ভারতে ফিরে আসার আগে লন্ডনের ইনার টেম্পল থেকে বার-এট-ল নিযুক্ত হন। খান আলীগড়কে নিজের বাড়ি বানিয়েছিলেন এবং একজন প্র্যাকটিসিং অ্যাটর্নি ছিলেন।
স্যার সৈয়দ কলেজের প্রতি খানের সংযুক্তিকে স্বীকৃতি দিয়েছিলেন এবং ১৮৯৭ সালে তাকে ট্রাস্টি নিযুক্ত করেছিলেন। পরে ওই বছরই তিনি কলেজে আইন বিভাগের অধ্যাপক হিসেবে নিযুক্ত হন। ১৮৯৮ সালে স্যার সৈয়দের মৃত্যুর পর, কলেজের সাথে খানের সম্পৃক্ততা আরও গভীর হয়। তিনি কলেজটিকে একটি বিশ্ববিদ্যালয়ে উন্নীত করার জন্য স্যার সৈয়দ মেমোরিয়াল ফান্ডের আয়োজন করেছিলেন।
১৯০৫ থেকে ১৯১৭ সাল পর্যন্ত সাহেবজাদা মোহামেডান এডুকেশন কনফারেন্সের যুগ্ম সচিব হিসেবে সক্রিয়ভাবে দায়িত্ব পালন করেন। ১৯২৩ সালে তিনি এর সভাপতি হন।
খান ছাত্রদের স্বেচ্ছাসেবী সংগঠন আঞ্জুমান আল-ফারজ বা ডিউটি সোসাইটি প্রতিষ্ঠায় গুরুত্বপূর্ণ ভূমিকা পালন করেছিলেন। দায়িত্ব ছিল ছাত্র-ছাত্রীদের উদ্যোগ। এর উদ্দেশ্য ছিল দরিদ্র শিক্ষার্থীদের আলিগড়ে আসতে এবং ভারতীয় মুসলিম সম্প্রদায় এবং সামগ্রিকভাবে দেশের মধ্যে কলেজের আগ্রহকে উন্নীত করার জন্য তহবিল সংগ্রহ করা।
খান ১৯২৪ থেকে ১৯২৬ সালের ডিসেম্বর পর্যন্ত বিশ্ববিদ্যালয়ের উপাচার্য ছিলেন। যদিও তাকে আরও তিন বছরের জন্য চালিয়ে যাওয়ার জন্য প্ররোচিত করা হয়েছিল, তবে তিনি অসুস্থতার কারণে প্রস্তাবটি প্রত্যাখ্যান করেছিলেন। স্যার সৈয়দের মৃত্যুর পর বেশিরভাগ ভবন এবং হোস্টেল তাঁর তত্ত্বাবধানে নির্মিত হয়েছিল, যা ক্যাম্পাসকে তার আকর্ষণ দেয়।
তিনি ১৯৩০ সালের ১৮ ই জানুয়ারী মারা যান এবং আহমদী স্কুল ফর দ্য ব্লাইন্ডের মাটিতে সমাহিত হন যা তিনি তার পিতার স্মৃতিতে প্রতিষ্ঠা করেছিলেন। তার মৃত্যুর পর, এ.এম.ইউ. ওল্ড বয়েজ অ্যাসোসিয়েশন ১৯৩২ সালে তার স্মৃতিতে একটি হল অফ রেসিডেন্স নির্মাণের সিদ্ধান্ত নেয় এবং তার মূল্যবান অবদানের স্বীকৃতিস্বরূপ আফতাব হল নামে একটি হল নামকরণ করা হয়।
কোসেই তানি

কোসেই তানি (, ; জন্ম: ২২ নভেম্বর ২০০০) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব শোনান বেলমারে এবং জাপান অনূর্ধ্ব-২৩ দলের হয়ে গোলরক্ষক হিসেবে খেলেন।
২০১৫ সালে, তানি জাপান অনূর্ধ্ব-১৫ দলের হয়ে জাপানের বয়সভিত্তিক পর্যায়ে অভিষেক করেছিলেন।
কোসেই তানি ২০০০ সালের ২২শে নভেম্বর তারিখে জাপানের ওসাকায় জন্মগ্রহণ করেছেন এবং সেখানেই তার শৈশব অতিবাহিত করেছেন।
তানি জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত জাপান অনূর্ধ্ব-২৩ দলে স্থান পেয়েছেন।
এমিরগান মসজিদ

এমিরগান মসজিদ () বা এমিরগান হামিদ-ই এভভেল মসজিদ () হল একটি ১৮ শতকের অটোমান মসজিদ যা তুরস্কের ইস্তাম্বুলের সারিয়ার জেলার এমিরগান এলাকায় অবস্থিত।
মসজিদটি ১৭৮১ সালে উসমানীয় সুলতান প্রথম আব্দুল হামিদ (রাজত্বকাল ১৭৭৪-১৭৮৯) শুরুর দিকে তার মৃত পুত্র মেহমেদ ও হুমাসাহ কাদিনেফেন্দির মায়ের স্মরণে তৈরি করেন।মসজিদটি আনুষ্ঠানিকভাবে অটোমান ভাষায় সুলতানের নাম অনুসারে নামকরণ করা হয়। মূলত এটি একটি কমপ্লেক্সের অংশ ছিল যা এখনও বিদ্যমান বর্গাকার ফোয়ারা এবং তুর্কি স্নান, একটি বেকারি এবং একটি মিলের মতো অস্তিত্বহীন কাঠামো নিয়ে গঠিত। কমপ্লেক্সটি এমেরগুনিওলু ইউসুফ পাশার মালিকানাধীন প্রাক্তন উপকূলীয় প্রাসাদের জায়গায় নির্মিত হয়।বর্তমান মসজিদটি প্রথম আব্দুল হামিদের পুত্র সুলতান দ্বিতীয় মাহমুদ (র. ১৮০৮-১৮৩৯) দ্বারা পুনর্নির্মাণ করা হয়। 
স্থাপত্য শৈলীর বিশদ বিবরণ এবং মসজিদের অলঙ্করণগুলি প্রথম আবদুল হামিদের বারোক যুগের (১৭৫৭-১৮০৮) স্থাপত্যের ও দ্বিতীয় মাহমুদের সাম্রাজ্য যুগের (১৮০৮-১৮৭৬) স্থাপত্যের সাথে সঙ্গতিপূর্ণ।স্পষ্টতই ১৮৭১ সালে প্রথম আবদুল হামিদ দ্বারা নির্মিত শিলালিপি ছাড়া মসজিদ ভবনের কোনো অংশই আসল নয়, যা সম্মানের নিদর্শন হিসেবে রাখা হয়েছে।
বর্গাকার প্রাথমিক পরিকল্পনার মসজিদটি কাঠের ছাদসহ আশলার রাজমিস্ত্রি চত্বরে নির্মিত হয়। দুই সারিতে বড় বড় জানালা মসজিদে প্রাকৃতিক আলো দেয়।
একটি নলাকার পাতলা মিনার বর্গাকার ভিত্তির উপর বারান্দাসহ মসজিদের দক্ষিণে অবস্থিত। অ্যাকান্থাস (অলঙ্কার)-ধরনের পাতার অলঙ্কার এবং মিনারের অন্যান্য অলঙ্করণ ১৯ শতকের মিনারের বৈশিষ্ট্যকে ইঙ্গিত করে। একটি দোতলা সুলতানের প্যাভিলিয়ন মসজিদের পূর্ব দেয়ালে পৃথক প্রবেশদ্বার দিয়ে সংযুক্ত। একটি বে উইন্ডো ছয়টি কলাম দ্বারা সংযুক্ত যা সুলতানের জন্য বিশ্রাম কক্ষ হিসেবে কাজ করে। মসজিদের আঙ্গিনার উত্তর কোণে অবস্থিত শাদিরভান উপরে থুলুথ-তে লেখা দুই লাইনের কাব্যিক শিলালিপি অনুসারে এটি রেবগিগুল হানিম নামক গৃহকর্মচারী প্রধানকে দান করা হয়েছিল যিনি ওয়ালি এবং ওসমানীয় মিশরের খেদিভ কাভালালি মেহমেত আলী পাশা (১৮০৫-১৮৪৮) এর বিবি।
রামেশ্বর দাদিচ

রামেশ্বর দাদিচ, রাজস্থানের নভেম্বর ২০০৯ পৌর নির্বাচনে কংগ্রেস পার্টির টিকিটে যোধপুরের মেয়র পদে ৩৪,৪৭২ ভোটে নিকটতম প্রতিদ্বন্দ্বীকে পরাজিত করে জয়ী হন।
সুরেশ চন্দ্র রায়

সুরেশ চন্দ্র রায় ১৯৫৭ এবং ১৯৫৮ সালে পরপর দুই বছর কলকাতার শেরিফ হন। এছাড়াও তিনি ১৯৭১ সালে বাণিজ্য ও শিল্পের জন্য ভারতের মর্যাদাপূর্ণ তৃতীয় সর্বোচ্চ বেসামরিক পুরস্কার পদ্মভূষণে ভূষিত হন। তিনি আরও ১৯৫৭ সালে স্টেট ব্যাঙ্ক অফ ইন্ডিয়ার কলকাতা লোকাল বোর্ডে দায়িত্ব পালন করেন।
গোপীনাথ আমান

গোপীনাথ আমান ছিলেন একজন ভারতীয় স্বাধীনতা কর্মী, সাংবাদিক এবং উর্দু সাহিত্যের কবি। ১৮৯৯ সালে জন্মগ্রহণ করেন, তিনি ১৯৫০-এর দশকে দিল্লি প্রশাসনের জনসংযোগ কমিটির প্রধান ছিলেন। "বড়ে আদমিওঁ কে তানজ ও মিজাহ", "কৌরাং", "আকিদাত কে ফুল; গান্ধীজি কি হায়াত অউর শাহাদাত পার মুকহতালিফ শু'আরা কা মুনতাক্হাব-ই কালাম", "নাজর-ই আকিদাত: শাইর-ই আজম রবীন্দর নাথ টগর", "উর্দু অর উসকা সাহিত্য" এবং "আকিদাত কে ফুল" তার উল্লেখযোগ্য রচনা।
রতন শাস্ত্রী

রতন শাস্ত্রী ছিলেন বনস্থলী বিদ্যাপীঠের প্রতিষ্ঠাতা এবং নারী শিক্ষার একজন উল্লেখযোগ্য চ্যাম্পিয়ন। 
তিনি ১৯৫৫ সালে পদ্মশ্রী, ১৯৭৫ সালে পদ্মভূষণ, ১৯৯০ সালে নারী ও শিশুদের উন্নতি ও কল্যাণের ক্ষেত্রে অসামান্য অবদানের জন্য জামনালাল বাজাজ পুরস্কার প্রাপক ছিলেন।
তিনি ১৯৯৮ সালে ৮৬ বছর বয়সে মারা যান।
রাম কুমার ক্যারোলি

রাম কুমার ক্যারোলি একজন ভারতীয় হৃদরোগ বিশেষজ্ঞ এবং রাম মনোহর লোহিয়া হাসপাতাল, নয়াদিল্লির হৃদরোগ বিভাগের প্রাক্তন প্রধান। কার্ডিওলজি সোসাইটি অফ ইন্ডিয়ার একজন সভ্য, তিনি ভারতের চার রাষ্ট্রপতির ব্যক্তিগত চিকিত্সক এবং জওহরলাল নেহেরু এবং লাল বাহাদুর শাস্ত্রীর হৃদরোগ বিশেষজ্ঞ হিসাবে কাজ করেছেন। তিনি ১৯৬৯ সালে ভারত সরকার কর্তৃক চতুর্থ সর্বোচ্চ ভারতীয় বেসামরিক পুরস্কার পদ্মশ্রী পুরস্কারে ভূষিত হন এবং সরকার ১৯৭৪ সালে তৃতীয় সর্বোচ্চ বেসামরিক পুরস্কার পদ্মভূষণে ভূষিত হয়।
আহমেদ ইবনে ইউসুফ

আবু জাফর আহমদ ইবনে ইউসুফ ইবনে ইব্রাহিম ইবনে তাম্মাম আল-সিদ্দিক আল-বাগদাদি ( ; ৮৩৫-৯১২), ছিলেন তার পিতা ইউসুফ ইবনে ইব্রাহিমের () মতো একজন আরব মুসলিম গণিতবিদ। পশ্চিমা বিশ্বে তিনি তার ল্যাটিনকৃত নাম হ্যামেটাস দ্বারা পরিচিত।
আহমেদ ইবনে ইউসুফ বাগদাদে জন্মগ্রহণ করেন এবং ৮৩৯ সালে তার পিতার সাথে দামেস্কে চলে আসেন। পরে তিনি কায়রোতে চলে যান, কিন্তু কায়রোতে আসার সঠিক তারিখ অজানা। তবে যেহেতু তিনি "আল-মিসরি" নামেও পরিচিত ছিলেন, যার অর্থ "মিশরীয়", তাই সম্ভবত তিনি অল্প বয়সেই মিসরে এসেছিলেন। অবশেষে, তিনি কায়রোতেই মারা যান। সম্ভবত তিনি একটি দৃঢ় বুদ্ধিবৃত্তিক পরিবেশে বেড়ে উঠেছিলেন। তার বাবা গণিত, জ্যোতির্বিদ্যা এবং চিকিৎসাবিদ্যার উপর কাজ করতেন। এছাড়াও, তার বাবা জ্যোতির্বিজ্ঞানের টেবিল তৈরি করতেন এবং পণ্ডিতদের একটি দলের সদস্য ছিলেন। তিনি মিশরে একটি গুরুত্বপূর্ণ অবস্থান অর্জন করেছিলেন। এটি সম্ভব হয়েছিলো আব্বাসীয় খলিফার কাছ থেকে মিশরের আপেক্ষিক স্বাধীনতার কারণে।
আহমেদের উল্লেখ আছে এমন কিছু কর্মের লেখা, তিনি কিংবা তার পিতা লিখেছেন, নাকি তারা একসঙ্গে লিখেছেন তা স্পষ্ট নয়। তবে এটা স্পষ্ট যে তিনি অনুপাত ও অনুপাতের উপর একটি বই নিয়ে কাজ করেছিলেন। এটি ক্রেমোনার ঘেরার্ড দ্বারা ল্যাটিন ভাষায় অনুবাদ করা হয়েছিল। বইটি ছিল ইউক্লিডের "উপাদানগুলির" একটি ভাষ্য। এই বইটি ফিবোনাচির মতো প্রাথমিক ইউরোপীয় গণিতবিদদের প্রভাবিত করেছিল। এছাড়া, তিনি "অন সিমিলার আর্কস", বইয়ে টলেমির "কার্পোস" (বা "সেন্টিলোকিয়াম") সম্পর্কে মন্তব্য করেছেন; অনেক পণ্ডিত বিশ্বাস করেন যে ইবনে ইউসুফই প্রকৃতপক্ষে এই রচনাটির প্রকৃত লেখক ছিলেন। তিনি জ্যোতির্বিদ্যার উপর একটি বইও লিখেছেন। এছাড়াও, ট্যাক্স সমস্যা সমাধানের পদ্ধতি উদ্ভাবন করেছিলেন যা পরে ফিবোনাচির "লিবার অ্যাবাসি" -তে উপস্থাপন করা হয়। থমাস ব্র্যাডওয়ার্ডাইন, জর্ডানাস ডি নেমোর এবং লুকা প্যাসিওলির মতো গণিতবিদদের দ্বারাও তিনি উদ্ধৃত হয়েছিলেন।
চতুর্দশ দেবতার মন্দির

চতুর্দশ দেবতার মন্দির হলো একটি হিন্দু মন্দির যা ভারতের ত্রিপুরার পুরাতন আগরতলার কাছে অবস্থিত ও এতে ত্রিপুরার গ্রামের কুঁড়েঘরের ছাদ অনুযায়ী নকশা করা ত্রিপুরী গম্বুজ রয়েছে। গম্বুজটি একটি স্তূপের মতো কাঠামো দ্বারা তৈরি করা হয়েছে যা বৌদ্ধ প্রভাবের চিহ্ন প্রকাশ করে। এই মন্দিরটি ১৭৬১ সালে ত্রিপুরার রাজা কৃষ্ণ কিশোর মাণিক্য বাহাদুর দ্বারা "চতুর্দশ দেবতা" নামে পরিচিত চতুর্দশ দেবতার সম্মানে নির্মিত হয়েছিল ও এই দেবতাদের খার্চী পূজার সময় আনুষ্ঠানিকভাবে পূজা করা হয়। বর্তমানে এর প্রাচীন মন্দিরের পরিকাঠামোকে বাঁচিয়ে রেখে আরেকটা পরিকাঠামো তৈরি করা হয়েছে। এই চতুর্দশ দেবতাদের ত্রিপুরী নাম হল লাম্প্রা, আখাতা, বিখাতা, বুরাসা, থুমনাইরোক, বনিরোক, সাংগ্রোংমা, মওয়াতাইকোটর, টুইমা, সোঙ্গাট্রামা, নকসুমা, মাইলুমা, খুলুমা এবং হাচওয়াকমা।
জীবন বোস

জীবন বোস বা জীবন বসু (জন্ম ১৯১৫ সালে এবং মৃত্যু ২১ মার্চ ১৯৭৫ সালে) তিনি ছিলেন একজন ভারতীয় অভিনেতা যিনি বাংলা চলচ্চিত্রে কাজ করতেন। তিনি উত্তম কুমারের মতো শীর্ষস্থানীয় তারকাদের সাথে বেশ কয়েকটি চলচ্চিত্রে কাজ করেছেন।
এন. আর. মালকানি

নারায়ণদাস মালকানি (১৮৯০-১৯৭৪) ছিলেন ভারতের রাজস্থান রাজ্যের একজন বিশিষ্ট সমাজকর্মী এবং স্বাধীনতা সংগ্রামী। পেশায় তিনি ছিলেন উচ্চ শিক্ষায়তনিক। তিনি কে আর মালকানির বড় ভাই ছিলেন। তারা হায়দ্রাবাদ, সিন্ধুর বাসিন্দা। তিনি ১৯৭৩ সালে ভারত সরকার কর্তৃক পদ্মভূষণ পুরস্কারে ভূষিত হন। তিনি দুই মেয়াদে রাজ্যসভার সদস্য ছিলেন।
মালকানি শিক্ষকতা ছেড়ে দেন, মহাত্মা গান্ধীর সাথে যোগ দেন এবং তাঁর ঘনিষ্ঠ আস্থাভাজন হন। পরে তিনি সিন্ধুতে গঠনমূলক কাজ শুরু করেন। তিনি আল্লাহ বক্সকে কংগ্রেসের পক্ষে প্রভাবিত করতে সাহায্য করেন এবং হুরদের পীর পাগারোর সাথে কংগ্রেসের পরিচয় করিয়ে দেন।
ইবনে আর-রাক্কাম

ইবনে আল-রাক্কাম মুহাম্মদ ইবনে ইব্রাহিম আল-মুরসি আল-আন্দালুসি আল-তুনিসি আল-আওসি (, ইবনে আল-রাক্কাম নামেও পরিচিত ছিলেন) ছিলেন ১৩শ শতাব্দীর একজন আন্দালুসিয়ান-আরব জ্যোতির্বিজ্ঞানী, গণিতবিদ এবং চিকিৎসক; তবে তিনি একজন সুন্নি মুসলিম ধর্মতাত্ত্বিক এবং আইনবিদও।
আবু আবদুল্লাহ ইবনে আল-রাকাম ১২৫০ সালে মুরসিয়ায় নিসবা "আল" -আওসির একটি পরিবারে জন্মগ্রহণ করেন। তিনি সম্ভবত বনু আওস গোত্রের। ১২৬৬ সালে ক্যাস্টিল কর্তৃক মুরসিয়া দখল না করা পর্যন্ত সেখানে তিনি বেড়ে ওঠেন এবং পড়াশোনা করেন। তিনি মুরসিয়া ছেড়ে বর্তমান আলজেরিয়ার বেজাইয়া শহরের উদ্দেশ্যে রওনা হন এবং তিউনিসিয়া যাওয়ার আগ পর্যন্ত সেখানে বসবাস করেন এবং কিছু বই লিখে সেখানে সময় কাটান। পরবর্তীকালে, তিনি গ্রানাডার দ্বিতীয় মুহাম্মদের আমন্ত্রণ গ্রহণ করে গ্রানাডার আমিরাতের রাজধানী গ্রানাদায় বসতি স্থাপন করেন।
যদিও ইবন আল-খতিব তিনি বেশ কিছু কাজ করেছেন বলে দাবি করেছেন, তবে তার মাত্র তিনটি কাজ টিকে আছে। এই কাজগুলির মধ্যে দুটি হল জ্যোতির্বিদ্যা সংক্রান্ত টেবিল যা বিষয় এবং বিষয়বস্তু উভয় ক্ষেত্রেই একই রকম। যেহেতু টেবিল দুটি ভিন্ন শহরের স্থানাঙ্ক, বেজাইয়া এবং তিউনিসকে মানিয়ে নেওয়ার জন্য তৈরি করা হয়েছিল, তাই টেবিলের অক্ষাংশে পার্থক্য বিদ্যমান। তৃতীয় কাজ, "রিসালা ফি'ইলম আল-জিলাল", সূর্যালোকের উপর একটি গুরুত্বপূর্ণ গ্রন্থ, এবং আল-আন্দালুস থেকে বেঁচে থাকা এটির একমাত্র সম্পূর্ণ গ্রন্থ।
"এই নিবন্ধটির সম্পূর্ণ বা আংশিক অংশ নিচের নিবন্ধটির অনুবাদ থেকে নেওয়া হয়েছে https://www.marefa.org/ابن_الرقام"
ইলীশায়

ইলীশায় (, "ʾĔlīšāʿ"; , "Elis[s]aîos" বা , "Elisaié"; ) ছিলেন হিব্রু বাইবেল অনুসারে একজন ভাববাদী ও অলৌকিক সাধক। নূতন নিয়ম ও কুরআনেও উদ্ধৃত ইলীশায়কে ইহুদিধর্ম, খ্রিস্টধর্ম, ইসলাম, দ্রুজ ও বাহাই ধর্মে একজন নবী হিসেবে শ্রদ্ধা করা হয়।
বাইবেলীয় বর্ণনায় তিনি এলিয়ের একজন শিষ্য ও আশ্রিত ব্যক্তি। এলিয় ঘূর্ণবায়ুতে স্বর্গারোহণের পর ইলীশায়কে তাঁর ক্ষমতার দ্বিগুণ অংশ দিয়েছিলেন এবং ইলীশায় নবীদের পুত্রদের নেতা হিসাবে গৃহীত হয়েছিলেন। ইলীশায় তখন এলিয়ের চেয়ে দ্বিগুণ অলৌকিক কাজ করতে শুরু করেন।
শমরিয়াতে বসতি স্থাপনের আগে ইলীশায় কর্মিল পর্বতে কিছু সময় অতিবাহিত করেছিলেন। তিনি ইস্রায়েল দেশে সুপরিচিত হয়ে উঠেছিলেন এবং ছয় দশক ধরে (৮৯২–-৮৩২ খ্রীষ্টপূর্ব) “ইস্রায়েলের ভাববাদী” পদে অধিষ্ঠিত ছিলেন। সৈন্য ও রাজাদের সাহায্য করার কারণে তাকে দেশপ্রেমিক বলা হয়।
দত্তাত্রয় যশবন্ত ফাড়কে

দত্তাত্রয় যশবন্ত ফাড়কে টাটা মৌলিক গবেষণা প্রতিষ্ঠানের ইলেকট্রনিক্স বিভাগের প্রধান ছিলেন। তিনি ইন্ডিয়ান ভ্যাকুয়াম সোসাইটির প্রতিষ্ঠাতাও ছিলেন।
তিনি ১৯৭২ সালে ভারতের রাষ্ট্রপতি কর্তৃক ভারতের তৃতীয় সর্বোচ্চ বেসামরিক সম্মান পদ্মভূষণে ভূষিত হন।
সৈয়দ হোসেন জহির

সৈয়দ হোসেন জহির ছিলেন একজন ভারতীয় রসায়নবিদ, রাজনীতিবিদ এবং ভারতের বৃহত্তম গবেষণা ও উন্নয়ন সংস্থা কাউন্সিল অফ সায়েন্টিফিক অ্যান্ড ইন্ডাস্ট্রিয়াল রিসার্চ (সিএসআইআর) এর মহাপরিচালক। সিএসআইআর-এর ডিরেক্টরশিপ গ্রহণের আগে, তিনি ইন্ডিয়ান ইনস্টিটিউট অফ কেমিক্যাল টেকনোলজি, সিএসআইআর-এর একটি বিভাগ, যেখানে তিনি বায়োকেমিস্ট্রি বিভাগ প্রতিষ্ঠা করেছিলেন, এর পরিচালক হিসাবে দায়িত্ব পালন করেছিলেন। সিএসআইআর থেকে পদত্যাগের পর, তিনি ইন্ডিয়ান ইনস্টিটিউট অফ টেকনোলজি, কানপুরের বোর্ড অফ গভর্নরসের সভাপতিত্ব করেন। বিজ্ঞানে অবদানের জন্য ভারত সরকার তাকে ১৯৭২ সালে তৃতীয় সর্বোচ্চ বেসামরিক সম্মান পদ্মভূষণে ভূষিত করে। 
১৯৫১ সালে, ইন্দ্র কিশোর কাকারের সাথে, তিনিই প্রথম মেথাক্যালোন সংশ্লেষণ করেন।
রমাকান্ত মহেশ্বর মুজুমদার

রমাকান্ত মহেশ্বর মুজুমদার একজন আইওএফএস অফিসার ছিলেন। তিনি ভারতীয় অর্ডন্যান্স ফ্যাক্টরির দ্বিতীয় ভারতীয় মহাপরিচালক ছিলেন। তিনি কেমব্রিজ বিশ্ববিদ্যালয়ে প্রকৌশল অধ্যয়ন করেন। ১৯৭১ সালের ভারত-পাকিস্তান যুদ্ধের সময় তাঁর অবদানের জন্য ১৯৭৩ সালে ভারত সরকার তাকে সিভিল সার্ভিস বিভাগে পদ্মভূষণ পুরস্কারে ভূষিত করে।
ইবনে আল-বান্না আল-মাররাকুশি

ইবনে আল-বান্না আল-মাররাকুশি, আবুল-আব্বাস আহমদ ইবনে মুহাম্মদ ইবনে উসমান আল-আজদী () (২৯ ডিসেম্বর ১২৫৬ - প্রায় ১৩২১), ছিলেন একজন আরব গণিতবিদ, জ্যোতির্বিদ, ইসলামী পণ্ডিত, সুফি এবং এক সময়ের জ্যোতিষী।
ইবন আল-বান্না' (অর্থাৎ স্থপতির পুত্র) ১২৫৬ সালে মারাকেশে জন্মগ্রহণ করেন; সেই শহরের নামানুসারে তার নাম রাখা হয় আল-মাররাকুশি। মৌলিক গাণিতিক এবং জ্যামিতিক দক্ষতা শেখার পরে, তিনি ইউক্লিডের উপাদানগুলিকে আরবি ভাষায় অনুবাদ করেন। 
ইবন আল-বান্না' বীজগণিত, জ্যোতির্বিদ্যা, ভাষাবিজ্ঞান, অলঙ্কারশাস্ত্র এবং যুক্তিবিদ্যার মতো বৈচিত্র্যময় বিষয়গুলিকে অন্তর্ভুক্ত করে ৭৪টি গ্রন্থ লিখেছেন। তার একটি কাজ, যার নাম "তালখিস আমাল আল-হিসাব" ( ) (পাটিগণিতের ক্রিয়াকলাপের সারাংশ) -এ ভগ্নাংশ, বর্গ এবং ঘনকের যোগফলের মতো বিষয়গুলি অন্তর্ভুক্ত রয়েছে। আরেকটি, "তানবিহ আল-আলবাব" নামে পরিচিত, এটিতে যেসব বিষয় অন্তর্ভুক্ত রয়েছে-
তিনি "রাফ'আল-হিজাব (ঘোমটা তোলা)" লিখেছিলেন যা একটি সংখ্যার বর্গমূল গণনা এবং ক্রমাগত ভগ্নাংশের তত্ত্বের মতো বিষয়গুলিকে অন্তর্ভুক্ত করেছে। এটি ছিল বীজগণিতের স্বরলিপি ব্যবহার করার জন্য প্রথম পরিচিত গাণিতিক কাজ, যা আরও দুই শতাব্দী পরে আবু আল-হাসান ইবনে আলি আল-কালাসাদি দ্বারা উন্নয়ন করা হয়েছিল।
"জামি'আল-মাবাদি' ওয়াল-গায়াত" ("কালেকশন অফ দ্য প্রিন্সিপলস অ্যান্ড অবজেক্টিভস ইন দ্য সায়েন্স অফ টাইমকিপিং"), জ্যোতির্বিজ্ঞানের উপর একটি বিস্তৃত কাজ, যাকে এখন মধ্যযুগীয় ইসলামী জ্যোতির্বিদ্যার যন্ত্রের সবচেয়ে সম্পূর্ণ উৎস হিসেবে বিবেচনা করা হয়। 
চাঁদের আল-মাররাকুশি জ্বালামুখ বা গর্তটি তার নামে নামকরণ করা হয়েছে।
আবু মাহমুদ খোজান্দি

আবু মাহমুদ হামিদ ইবন আল-খিদর আল-খোজান্দি (আবু মাহমুদ খোজান্দি, আলখুজান্দি বা আল-খুজান্দি নামে পরিচিত, ফার্সি: ابومحمود خجندی, প্রায় ৯৪০ - ১০০০) ছিলেন একজন মুসলিম মাওয়ারান্নাহর জ্যোতির্বিজ্ঞানী এবং গণিতবিদ। তিনি খুজান্দে জন্মগ্রহণ করেন, যা বর্তমানে তাজিকিস্তানের অংশ। তিনি ১০ শতকের শেষের দিকে ইরানের রে শহরের কাছে (বর্তমান তেহরানের কাছে) বসবাস করতেন এবং সেখানে একটি মানমন্দির নির্মাণে সহায়তা করেছিলেন।
খোজান্দি ইরানের রে-এর কাছে মানমন্দিরে বুওয়াইহিদ আমিরদের পৃষ্ঠপোষকতায় কাজ করতেন, যেখানে তিনি ৯৯৪ খ্রিস্টাব্দে প্রথম বিশাল ম্যুরাল সেক্সট্যান্ট নির্মাণ করেছিলেন বলে জানা যায়, যার উদ্দেশ্য ছিল নির্ভুলভাবে পৃথিবীর অক্ষীয় ঢাল ("গ্রহণ গ্রহের তির্যকতা") নির্ধারণ করা।
তিনি ৯৯৪ খ্রিস্টাব্দের জন্য অক্ষীয় ঢাল ২৩°৩২'১৯" নির্ধারণ করেছিলেন। তিনি উল্লেখ করেছেন যে পূর্ববর্তী জ্যোতির্বিজ্ঞানীদের করা পরিমাপে উচ্চতর মান পাওয়া গেছে (ভারতীয়: ২৪°; টলেমি ২৩° ৫১') এবং এভাবে আবিষ্কার করেন, অক্ষীয় ঢাল ধ্রুবক নয় বরং প্রকৃতপক্ষে (বর্তমানে) হ্রাস পাচ্ছে। তার অক্ষীয় ঢাল পরিমাপ যদিও প্রায় ২ মিনিট খুব ছোট ছিল, তবে সম্ভবত তার ভারী যন্ত্রটি পর্যবেক্ষণের সময় স্থির হওয়ার কারণে এটি হয়েছিলো
খোজান্দি n = 3 এর জন্য ফের্মার শেষ উপপাদ্যের একটি বিশেষ ক্ষেত্র বলেছেন, কিন্তু তার চেষ্টা করা উপপাদ্যের প্রমাণটি ভুল ছিল। সাইনের গোলাকার সূত্রও খুজান্দির আবিষ্কৃত হতে পারে, তবে তিনি এটি প্রথম আবিষ্কার করেছিলেন, নাকি আবু নাসর মনসুর, আবুল ওয়াফা বা নাসিরুদ্দীন তুসী এটি প্রথম আবিষ্কার করেছিলেন কিনা তা অনিশ্চিত।
নিজামুদ্দিন আন-নিশাপুরি

নিজাম আল-দ্বীন হাসান আল-নিসাবুরি (মৃত্যু. ১৩২৮/২৯) (ফার্সিতে: نظام الدین حسن نیشاپوری) ছিলেন একজন ফার্সি সুন্নি ইসলামী শাফিঈ, আশআরী পন্ডিত, গণিতবিদ, জ্যোতির্বিদ, আইনবিদ, কুরআন ব্যাখ্যাকারী এবং কবি। তার পুরো নাম ছিল নিজাম আল-দীন হাসান ইবনে মোহাম্মদ ইবনে হোসেন কুমি নিশাপুরী। তার পুরো নামের বংশতালিকা থেকে দেখা যায়, তার দাদা মূলত কোম শহরের কিন্তু নিজামের জন্ম নিশাপুরে।
তার প্রাথমিক শিক্ষা নিশাপুর শহরে হলেও পরবর্তীতে তিনি ইল-খানিদের রাজধানী তাব্রিজে চলে আসেন। তিনি কুতুব আল-দীন শিরাজীর অধীনে পড়াশোনা ও কাজ করেন। কুতুব আল দ্বীন নিজে নাসিরুদ্দীন তুসীর ছাত্র ছিলেন। তিনি মারাগেহ মানমন্দিরের একজন মহান বিজ্ঞানী ছিলেন।
তাফসির আল-নিসাবুরি (আরবি : تفسير النيسابوري‎), তার সর্বশ্রেষ্ঠ ধর্মতাত্ত্বিক কাজগুলির মধ্যে একটি ছিল। যেটি মূলত একটি ধ্রুপদী সুন্নি - কোরআনের সুফি তাফসির, যা অনেক জায়গায় ফখরুদ্দীন আল রাযির তাফসিরকে ঘনিষ্ঠভাবে অনুসরণ করে।
নিজাম আল-দীন নিসাবুরীর রচনাগুলির মধ্যে রয়েছে:
আবু সাহল আল-কুহি

আবু সাহল ওয়েযান ইবনে রুস্তম আল কুহি (; "আবুসাহল বিজান-ই কুহি") ছিলেন একজন ফার্সি গণিতবিদ, পদার্থবিদ এবং জ্যোতির্বিদ। তিনি তাবারিস্তান, আমোলের একটি এলাকা কুহ থেকে এসেছিলেন এবং দশম শতাব্দীতে বাগদাদে বেড়ে ওঠেন। অনেক গাণিতিক ও জ্যোতির্বিদ্যা সংক্রান্ত লেখার জন্য তাকে সর্বশ্রেষ্ঠ জ্যামিতিশাস্ত্রে পারদর্শীদের একজন হিসেবে বিবেচনা করা হয়।
আল-কুহি ৯৮৮ খ্রিস্টাব্দে বাগদাদে বুওয়াইহিদ আমির শরফ আল- দাওলার নির্মিত মানমন্দিরে কাজ করা জ্যোতির্বিজ্ঞানীদের দলনেতা ছিলেন। তিনি জ্যোতির্বিদ্যার উপর একটি গ্রন্থ লিখেছেন যেখানে তিনি বেশ কয়েকটি কঠিন জ্যামিতিক সমস্যার সমাধান করেছেন।
গণিতে তিনি আর্কিমিডিয়ান এবং অ্যাপোলোনিয়ান সমস্যাগুলির দিকে তার মনোযোগ নিবেদন করেন যা দ্বিঘাতের চেয়ে উচ্চতর সমীকরণের দিকে নিয়ে যায়। তিনি এদের কিছু সমাধান করেছেন এবং সমাধানযোগ্যতার শর্তাবলী নিয়ে আলোচনা করেছেন। উদাহরণস্বরূপ, তিনি একটি সমবাহু পঞ্চভুজকে একটি বর্গক্ষেত্রে অন্তর্ভুক্ত করার সমস্যা সমাধান করতে সক্ষম হন, যার ফলে চতুর্ঘাত সমীকরণ তৈরি হয়। তিনি "নিখুঁত কম্পাস" এর উপর একটি গ্রন্থও লিখেছেন। এই কম্পাসটি একটি পরিবর্তনশীল দৈর্ঘ্যের এক পা সহ কম্পাস যা ব্যবহারকারীদের যেকোন কনিক আঁকতে দেয় যেমন: সরলরেখা, বৃত্ত, উপবৃত্ত, পরাবৃত্ত এবং অধিবৃত্ত। সম্ভবত আল-কুহি যন্ত্রটি আবিষ্কার করেছিলেন।
অ্যারিস্টটলের মতো, আল-কুহিও প্রস্তাব করেছিলেন যে পৃথিবীর কেন্দ্র থেকে দূরত্বের পরিবর্তনের সাথে সাথে দেহের ওজন পরিবর্তিত হয়।
আল-কুহি এবং গণিতে আগ্রহী একজন উচ্চ সরকারি কর্মচারী আবু ইসহাক আল-সাবির মধ্যে আদানপ্রদানকৃত চিঠিপত্র সংরক্ষিত আছে।
সন্নিবেশ বাছাই

সন্নিবেশ বাছাই একটি সহজ বাছাই অ্যালগরিদম যা চূড়ান্ত সাজানো অ্যারে (বা তালিকা) একবারে একটি আইটেম তৈরি করে।Quicksort, heapsort, বা merge sort-এর মতো আরও উন্নত অ্যালগরিদমের তুলনায় বড় তালিকায় এটি অনেক কম কার্যকর।যাইহোক, সন্নিবেশ বাছাই বিভিন্ন সুবিধা প্রদান করে:
মানুষ যখন ব্রিজের হাতে কার্ড ম্যানুয়ালি বাছাই করে, তখন বেশিরভাগই এমন একটি পদ্ধতি ব্যবহার করে যা সন্নিবেশ সাজানোর মতো।
আস-সিজযি

আবু সাঈদ আহমেদ ইবনে মোহাম্মদ ইবনে আবদ আল-জলিল আল-সিজযি (প্রায় ৯৪৫ - প্রায় ১০২০, আল-সিনজারি এবং আল-সিজাযি নামেও পরিচিত; ; আল-সিজির সংক্ষিপ্ত অর্থ " আল-সিজিস্তানি ") ছিলেন একজন ইরানী মুসলিম জ্যোতির্বিদ, গণিতবিদ এবং জ্যোতিষী। তিনি আল-বিরুনির সাথে তার পত্রালাপের জন্য এবং ১‌০ শতকে পৃথিবী তার অক্ষের চারপাশে ঘোরার প্রস্তাবের জন্য উল্লেখযোগ্য।
সিজযি 'আদুদ আল-দৌলা'কে তার কাজ উৎসর্গ করেন, যিনি সম্ভবত তার পৃষ্ঠপোষক ছিলেন এবং বলখের রাজকুমারকেও তার কাজ উৎসর্গ করেন। তিনি শিরাজে ৯৬৯ থেকে ৯৭০ সাল পর্যন্ত জ্যোতির্বিদ্যা পর্যবেক্ষণ করার জন্য কাজ করেছিলেন।
আল-সিজযি কনিক বিভাগ এবং বৃত্তের ছেদ নিয়ে পড়াশোনা করেছেন। তিনি বিশুদ্ধভাবে জ্যামিতিক সমাধান (একটি বৃত্তের ছেদ এবং একটি সমবাহু অধিবৃত্ত) দ্বারা কোণের ত্রিখণ্ডনকে প্রতিস্থাপন করেছেন।
আল-বিরুনি আমাদের বলেছেন যে আল-সিজযি "আল- জুরাকি" নামক একটি জ্যোতির্বিদ্যা আবিষ্কার করেছিলেন, যার নকশা এই ধারণার উপর ভিত্তি করে তৈরি হয়েছিল যে পৃথিবী ঘূর্ণায়মান:আমি আবু সাঈদ সিজযির উদ্ভাবিত জুরাকি নামক জ্যোতির্বিদ্যা দেখেছি। আমি এটিকে খুব পছন্দ করেছি এবং তার প্রচুর প্রশংসা করেছি, কারণ এটি এমন ধারণার উপর ভিত্তি করে তৈরি করা হয়েছে যে আমরা যে গতি দেখতে পাই তা পৃথিবীর গতিবিধির কারণে, বরং আকাশের গতির কারণে নয়। আমার জীবন থেকে জানি, এর সমাধান ও খণ্ডন একটি কঠিন সমস্যা। [...] কেননা আপনি যেটাই ধরুন না কেন, পৃথিবী গতিশীল বা আকাশ, উভয় ক্ষেত্রেই, এটি জ্যোতির্বিদ্যা বিজ্ঞানকে প্রভাবিত করে না। এটি খণ্ডন করা সম্ভব কিনা তা দেখার কাজ কেবল পদার্থবিদদের।
আল-বিরুনি আল-সিজযিকে একজন বিশিষ্ট জ্যোতির্বিজ্ঞানী হিসাবেও উল্লেখ করেছেন যিনি "আল-কানুন আল-মাসুদীতে" পৃথিবী ঘোরে এই তত্ত্বকে সমর্থন করেছিলেন।
এটি ঠিক যে কিছু লোক বিশ্বাস করেছিল, পৃথিবী তার নিজের অক্ষের উপর চলছে তা আরও নিশ্চিত করা হয়েছে ১৩ শতকের একটি তথ্যসূত্র দ্বারা যেটি:"জ্যামিতিবিদদের [বা প্রকৌশলীদের] ("মুহান্দিসিন") অনুসারে, পৃথিবী ধ্রুব বৃত্তাকার গতিতে রয়েছে, এবং যা আকাশের গতি বলে মনে হচ্ছে তা আসলে পৃথিবীর গতির কারণে, নক্ষত্রের নয়।"
এ কে এম সাঈদুল হক চৌধুরী

এ কে এম সাঈদুল হক চৌধুরী একজন বাংলাদেশী কৃষিবিদ ও শিক্ষাবিদ। তিনি বাংলাদেশ কৃষি বিশ্ববিদ্যালয়ের কৃষিতত্ত্ব বিভাগের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) তৃতীয় উপাচার্য।
সাঈদুল হক চৌধুরী বাংলাদেশ কৃষি বিশ্ববিদ্যালয়ের কৃষিতত্ত্ব বিভাগে অধ্যাপনা করেছেন। তিনি মাওলানা ভাসানী বিজ্ঞান ও প্রযুক্তি বিশ্ববিদ্যালয়ের রিজেন্ট বোর্ডের সদস্যসহ বিভিন্ন গুরুত্বপূর্ণ দায়িত্ব পালন করেন।
এ কে এম সাঈদুল হক চৌধুরী ২০১০ থেকে ২০১৪ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) তৃতীয় উপাচার্য হিসেবে দায়িত্ব পালন করেন।
হামিদুদ্দিন আল-কিরমানি

হামিদ আল-দীন আবুল-হাসান আহমদ ইবনে আবদুল্লাহ আল-কিরমানি (; ) ছিলেন একজন ইসমাইলি পণ্ডিত। তিনি একজন ফার্সি বংশোদ্ভূত এবং সম্ভবত কিরমান প্রদেশে জন্মগ্রহণ করেন। তিনি বাগদাদ ও বসরায় একজন ফাতেমি "দা'ই" (মিশনারী) হিসাবে তার জীবনের একটা বড় অংশ কাটিয়েছেন বলে মনে হয়। তিনি ছিলেন একজন ধর্মতাত্ত্বিক এবং দার্শনিক, যিনি ফাতেমীয় খলিফা-ইমাম আল-হাকিম বি আমর আল্লাহ (র. ৯৯৬-১০২১) এর সময় খ্যাতি অর্জন করেন।
একজন বিশিষ্ট ইসমাইলি দাই বা ধর্মপ্রচারক, তাকে "কায়রোতে ফাতেমিদ দা'ওয়ার" "কেন্দ্রীয়" সদর দফতর কর্তৃক ফাতেমীয় যুগের সবচেয়ে বিজ্ঞ ইসমাইলি ধর্মতত্ত্ববিদ এবং দার্শনিকদের একজন হিসাবে বিবেচনা করা হয়। সেই ক্ষমতাতেই আল-কিরমানি কিছু ভিন্নমতাবলম্বী "দাইয়ের" চরমপন্থী ধারণাকে খণ্ডন করতে গুরুত্বপূর্ণ ভূমিকা পালন করেছিলেন, যারা আল-হাকিমের দেবত্ব ঘোষণা করে দ্রুজ আন্দোলনের সূচনা করেছিলেন। আল-কিরমানিকে ১০৪১ সালে বা তার কিছু আগে কায়রোতে তলব করা হয়েছিল যেখানে তিনি এই চরমপন্থী মতবাদগুলিকে অস্বীকার করার জন্য বেশ কয়েকটি কাজ তৈরি করেন। আল-কিরমানির লেখা, ব্যাপকভাবে প্রচারিত হয়েছিল, যা কিছু পরিমাণে চরমপন্থী মতবাদের বিস্তার রোধে সফল হয়েছিল।
তার প্রায় ত্রিশটি কর্মের মধ্যে মাত্র আঠারোটিই টিকে আছে বলে মনে হয়। তার প্রধান দার্শনিক গ্রন্থ, রাহাত আল-আকল (মনের শান্তি), ১০২০ সালে সমাপ্ত হয়েছিল। এই রচনায়, আল-কিরমানি পাঠককে ক্রমাগত পরিবর্তনশীল বিশ্বে যুক্তির স্বর্গে মনের অনন্ত জীবন কীভাবে পেতে হয় তা বোঝার একটি সুযোগ প্রদানের উদ্দেশ্যে করেছিলেন।
তার উল্লেখযোগ্য কিছু কাজ হল:
নাসরোল্লাহ হেকমত

নাসরোল্লা হেকমত (জন্ম ১৯৫৭) একজন ইরানি দার্শনিক এবং শহীদ বেহেশতি বিশ্ববিদ্যালয়ের দর্শনের অধ্যাপক। তিনি প্রথমে হাওজায় গিয়ে ইসলামিক স্টাডিজের সর্বোচ্চ ডিগ্রি লাভ করেন। কিন্তু ১৯৮০ সালে তিনি হাওজা থেকে বেরিয়ে আসেন এবং দর্শন অধ্যয়ন শুরু করেন। অবশেষে ১৯৯৪ সালে হেকমত ওয়েস্টার্ন ফিলোসফিতে পিএইচডি করেন। নাসরোল্লা হেকমতের দর্শন ইবনে সিনা, ফারাবি, সোহরাওয়ার্দী, ইবনে আরাবি, ম্যাক্স শেলার এবং কান্টের মতো কিছু ইরানি এবং ইউরোপীয় দার্শনিক দ্বারা প্রভাবিত। তার দর্শনের কিছু সুস্পষ্ট বিষয় হল "যৌক্তিক চিন্তার সমালোচক", "জ্ঞানীবাদী দর্শন" এবং অস্তিত্ববাদ।
সব কর্ম ফার্সি ভাষায়:
জাহশ ইবনে রিয়াব

জাহশ ইবনে রিয়াব (), বিশ্বনবী হযরত মুহাম্মাদ (স.) এর একজন সাহাবা ছিলেন।
মূলত আসাদ ইবনে খুজাইমা গোত্র থেকে, তিনি মক্কায় বসতি স্থাপন করেন এবং কুরাইশ গোত্রের গোত্র প্রধান হারব ইবনে উমাইয়ার সাথে একটি জোট গঠন করেন। তিনি হাশিম বংশের একজন সদস্য এবং মুহাম্মদের খালা উমায়মা বিনতে আব্দুল মুত্তালিবকে বিয়ে করেছিলেন, এবং তার ছয় সন্তান ছিল।
কথিত আছে যে জাহশ আবিসিনিয়ায় হিজরত করেন এবং সা'দ ইবনে আবি ওয়াক্কাসের সাথে বিদেশী প্রচারে যোগ দেন। “কম্বোডিয়ার চামসরা তাদের ধর্মান্তরিত হওয়ার জন্য মুহাম্মদের একজন শ্বশুরকে দায়ী করে” যার নাম “গেইস” (জাহশ)। " চীনা মুহাম্মাদনদের একটি কিংবদন্তি রয়েছে যে তাদের বিশ্বাস চীনে সর্বপ্রথম নবীর এক মামা দ্বারা ইসলাম প্রচারিত হয়েছিল এবং ক্যান্টনে তাঁর নামকরা সমাধি রয়েছে যাকে অত্যন্ত শ্রদ্ধা করা হয়।" পরবর্তী প্রজন্মের লোকেরা যাকে "গেইস" এর সমাধি বলে ভুল ধারণা করেছিল তা জিনজিয়াংয়ের উরুমকি থেকে ৪০০ মাইল পূর্বে হামিতে তাঁর স্মৃতির উদ্দেশ্যে উৎসর্গ করা একটি সমাধি বলে মনে হয়। 
যাইহোক, "এই কিংবদন্তির সামান্যতম ঐতিহাসিক ভিত্তি নেই।" জাহশ এমনকি যারা আবিসিনিয়ায় হিজরত করেছিল তাদের মধ্যেও তালিকাভুক্ত নয়, যদিও এটা হতে পারে যে তিনি সাধারণ হিজরত থেকে স্বাধীনভাবে মক্কা থেকে স্থায়ীভাবে চলে গিয়েছিলেন।
আবুল খায়ের (রসায়নবিদ)

আবুল খায়ের (জন্ম: ১৯৪৪) একজন বাংলাদেশী রসায়নবিদ ও শিক্ষাবিদ। তিনি ঢাকা বিশ্ববিদ্যালয়ের রসায়ন বিভাগের সাবেক অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) প্রথম উপাচার্য।
তিনি ১৯৪৪ সালে নোয়াখালীর চাটখিল উপজেলার ভীমপুরে জন্মগ্রহণ করেন। তার বাবা মৌলভী মোবারক উল্লাহ এবং মা আম্বিয়া খাতুন।
আবুল খায়ের ১৯৫৯ সালে মাধ্যমিক ও ১৯৬২ সালে উচ্চমাধ্যমিক পাস করেন। তিনি ঢাকা বিশ্ববিদ্যালয় থেকে স্নাতক (সম্মান) ও স্নাতকোত্তর এবং যুক্তরাজ্যের কেমব্রিজ বিশ্ববিদ্যালয় থেকে পিএইচডি ডিগ্রি অর্জন করেন।
খায়ের ১৯৬৭ সালে ঢাকা বিশ্ববিদ্যালয়ের রসায়ন বিভাগে প্রভাষক হিসেবে শিক্ষকতা শুরু করেন। এরই ধারাবাহিকতায় তিনি ১৯৮৭ সালে অধ্যাপক হন। বিদেশী বিশ্ববিদ্যালয়েও তিনি অধ্যাপনা করেছেন।
আবুল খায়ের ২০০৫ থেকে ২০০৮ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) প্রথম উপাচার্য হিসেবে দায়িত্ব পালন করেন।
দেশীয় ও আন্তর্জাতিক জার্নালে তার ৪০টির অধিক প্রবন্ধ প্রকাশিত হয়েছে। তাঁর পিএইচডিতে থিসিস হিসেবে ছিল নাইট্রিক অক্সাইড ও কার্বন মনো-অক্সাইড-এর মত বায়ু দুষণকারী গ্যাসকে রাসায়নিক পদ্ধতিতে নিয়ন্ত্রণ। এছাড়াও তিনি আর্সেনিকের ওপরও গবেষণা করছেন।
মুরাবিতুন রাজবংশ

মুরাবিতুন রাজবংশ () ছিল মরক্কো কেন্দ্রিক একটি সাম্রাজ্যবাদী বারবার মুসলিম রাজবংশ । এটি ১১ শতকে একটি সাম্রাজ্য প্রতিষ্ঠা করে যা পশ্চিম মাগরেব এবং আল-আন্দালুস জুড়ে বিস্তৃত ছিল। আবু বকর ইবনে উমর দ্বারা প্রতিষ্ঠিত, মুরাবিতুন রাজধানী ছিল মারাক্কেশ, একটি শহর যা শাসক গোষ্ঠী কর্তৃক ১০৭০ সালের দিকে প্রতিষ্ঠিত হয়েছিল। পশ্চিম সাহারার যাযাবর বারবার উপজাতি লামটুনা এবং গোদালা, ড্রা, নাইজার এবং সেনেগাল নদীর মধ্যবর্তী অঞ্চল অতিক্রম করে রাজবংশের উৎপত্তি। 
মুরাবিতুনরা আল-আন্দালুসের পতন ঠেকাতে গুরুত্বপূর্ণ ছিল আইবেরীয় খ্রিস্টান রাজ্য, যখন তারা ১০৮৬ সালে সাগরাজাসের যুদ্ধে কাস্তিলীয় এবং আরাগোনীয় সেনাবাহিনীর একটি জোটকে চূড়ান্তভাবে পরাজিত করেছিল।এটি তাদের ৩,০০০ কিলোমিটার (১,৯০০ মাইল) প্রসারিত একটি সাম্রাজ্য নিয়ন্ত্রণ করতে সক্ষম করেছিল উত্তর থেকে দক্ষিণ তাদের শাসকরা কখনই খলিফা উপাধি দাবি করেনি এবং বাগদাদে আব্বাসীয় খলিফাদের আধিপত্যকে আনুষ্ঠানিকভাবে স্বীকার করার সময় "আমীর আল-মুসলিমীন" ("মুসলিমদের নেতা") উপাধি গ্রহণ করেছিল। যাইহোক, রাজবংশের শাসন অপেক্ষাকৃত স্বল্পস্থায়ী ছিল। মুরাবিতুনদের পতন ঘটে—তাদের ক্ষমতার উচ্চতায়—যখন তারা ইবনে তুমার্তের সূচিত মাসমুদা -নেতৃত্বাধীন বিদ্রোহ বন্ধ করতে ব্যর্থ হয়। ফলস্বরূপ, তাদের শেষ আমীর ইসহাক ইবনে আলি ১১৪৭ সালের এপ্রিলে আলমোহাদ খিলাফতের দ্বারা মারাকেশে নিহত হন, যা তাদের মরক্কো এবং আল-আন্দালুসে শাসক রাজবংশ হিসাবে প্রতিস্থাপিত হয়।
চীন জাতীয় নারী ক্রিকেট দল

চীন জাতীয় নারী ক্রিকেট দল () নারীদের আন্তর্জাতিক ক্রিকেটে গণপ্রজাতন্ত্রী চীনের প্রতিনিধিত্ব করে।
২০০৬ সালের সেপ্টেম্বর মাসে শাংহাই-এ স্কটল্যান্ডের বিপক্ষে একটি পাঁচ ওভারের ম্যাচের মধ্য দিয়ে চীনের আন্তর্জাতিক ক্রিকেটে যাত্রা শুরু হয়, যে ম্যাচটিতে তারা ৫৯ রানে পরাজিত হয়। কিন্তু সে ম্যাচে অংশগ্রহণকারী দলটিকে চীনা ক্রিকেট অ্যাসোসিয়েশন আনুষ্ঠানিক স্বীকৃতি প্রদান করেনি।
চীনের আনুষ্ঠানিক জাতীয় ক্রিকেট দল ২০০৭ সালের মে মাসে যাত্রা শুরু করে। জাতীয় ক্রিকেট টুর্নামেন্টের ফাইনালের পর ১৯টি দলের ২১ জন খেলোয়াড়কে প্রশিক্ষণ দেয়া হয়, এবং তাদের থেকে ১৪ জনের একটি চূড়ান্ত দলকে ব্যাংককে ২০০৭ সালের এসিসি নারী টুর্নামেন্টের জন্য পাঠানো হয়। টুর্নামেন্টে দলটি সেমিফাইনালে যেতে সক্ষম হয়।
২০১৮ সালের ৩ নভেম্বর চীন দলের দক্ষিণ কোরিয়া সফরে চীন নিজেদের প্রথম আনুষ্ঠানিক টোয়েন্টি২০ আন্তর্জাতিক (টি২০আই) ম্যাচ খেলে।
২০১৯ সালের ১৩ জানুয়ারি সংযুক্ত আরব আমিরাতের বিরুদ্ধে একটি ম্যাচে চীন ১৪ রানে অল আউট হয়, যেটি ছিল সে সময়ে কোনও টোয়েন্টি২০ আন্তর্জাতিক ম্যাচে সর্বনিম্ন দলীয় ইনিংসের রেকর্ড।
২০২৩ আইসিসি নারী টি২০ বিশ্বকাপ এশিয়া বাছাইপর্বে চীনের দলটি ছিল নিম্নরূপ:
আন্তর্জাতিক ম্যাচের সারসংক্ষেপ — চীন
"২১ সেপ্টেম্বর ২০২৩ তারিখে সর্বশেষ হালনাগাদ।"
চীনের হয়ে টি২০আই ক্রিকেটে সর্বোচ্চ রান
চীনের হয়ে টি২০আই ক্রিকেটে সর্বোচ্চ উইকেট
অন্যান্য দলের বিরুদ্ধে টি২০আই পরিসংখ্যান
"টি২০আই #১৬৬৬ পর্যন্ত সঠিক পরিসংখ্যান। ২১ সেপ্টেম্বর ২০২৩ তারিখে সর্বশেষ হালনাগাদ।"
ডেসটিনি ওয়াগনার

ডেসটিনি ইভলিন ওয়াগনার (জন্ম ৮ মার্চ, ১৯৯৬) হলেন একজন বেলিজীয় লেখক, টেলিভিশন হোস্ট, ডিজিটাল প্রভাবক, মডেল এবং সৌন্দর্য প্রতিযোগিতার শিরোনামধারী, যিনি মিস আর্থ ২০২১-এর মুকুট পেয়েছিলেন। তিনিই প্রথম বেলিজীয় যিনি মিস আর্থ খেতাব জিতেন, প্রথম চারটি বড় আন্তর্জাতিক সৌন্দর্য প্রতিযোগিতার একটির শিরোপা জিতেন।
লিন্ডসে কফি

লিন্ডসে মেরি কফি (জন্ম ৮ জানুয়ারী, ১৯৯২) হলেন একজন মার্কিন মডেল, কর্মী এবং বিউটি কুইন, যিনি মিস আর্থ ২০২০ এর মুকুট পেয়েছিলেন। কফিকে এর আগে মিস আর্থ ইউনাইটেড স্টেটস ২০২০-এর মুকুট দেওয়া হয়েছিল, যা তাকে মিস আর্থ খেতাব জয়ী মার্কিন যুক্তরাষ্ট্রের প্রথম প্রতিনিধি বানিয়েছে।
নেলিস পিমেন্টেল

নেলিস রোসিও পিমেন্টেল ক্যাম্পাসানো (জন্ম ২৭ এপ্রিল, ১৯৯৭) একজন পুয়ের্তো রিকান মডেল এবং সৌন্দর্যের রানী, যিনি মিস আর্থ ২০১৯ এর মুকুট পান। তিনি প্রথম পুয়ের্তো রিকান এবং ক্যারিবীয় নারী যিনি মিস আর্থ জিতেন।
ইসলাম ও যুক্তির নিরিখে জন্ম নিয়ন্ত্রণ

ইসলাম ও যুক্তির নিরিখে জন্ম নিয়ন্ত্রণ () পাকিস্তানি ইসলামি পণ্ডিত মুহাম্মদ তাকি উসমানির রচিত একটি বই। ১৯৬১ সালে পিতার নির্দেশে মাত্র ১৭ বছর বয়সে তিনি গ্রন্থটি রচনা করেন। এটিই তার রচিত প্রথম গ্রন্থ। মুহাম্মদ রফি উসমানির নিজস্ব প্রকাশনা প্রতিষ্ঠান দারুল ইশাআত থেকে গ্রন্থটি প্রথম প্রকাশিত হয়। পাকিস্তানের সামরিক শাসক আইয়ুব খানের শাসনামলে প্রচারিত জন্ম নিয়ন্ত্রণ ও পরিবার পরিকল্পনা নিয়ে গ্রন্থটিতে ইসলামের দৃষ্টিভঙ্গি তুলে ধরা হয়েছে। মুহাম্মদ তাকি উসমানি এতে যৌক্তিক দিকটি বেশি ব্যাখ্যা করেছেন এবং মুহাম্মদ শফি উসমানি এতে ইসলামের আইনি দিকটি জুড়ে দিয়েছেন।
পাকিস্তানের সামরিক শাসক আইয়ুব খানের শাসনামলের শুরু থেকে জন্ম নিয়ন্ত্রণ ও পরিবার পরিকল্পনার পক্ষে জোর প্রচার শুরু হয়। এই বিষয়ে ইসলামের দৃষ্টিভঙ্গি তুলে ধরার জন্য মুহাম্মদ শফি উসমানি তার ছেলে মুহাম্মদ তাকি উসমানিকে একটি স্বতন্ত্র গ্রন্থ রচনার নির্দেশ দেন। তখন তাকি উসমানি দারুল উলুম করাচির ফতোয়া বিভাগের ছাত্র ছিলেন৷ তিনি আধুনিক শিক্ষিতদের প্রতি লক্ষ রেখে গ্রন্থটিতে যুক্তির উপর জোর দেন বেশি। পরবর্তীতে তার অনুরোধে শফি উসমানি তাতে আরও পূর্নাঙ্গ ইসলামি দৃষ্টিভঙ্গি যোগ করেন।
গ্রন্থটির আলোচ্য বিষয় সমূহের মধ্যে রয়েছে: জন্ম নিয়ন্ত্রণের ইসলামি বিধান, স্থায়ী জন্মনিয়ন্ত্রণ পদ্ধতি, সাময়িক জন্মবিরতীকরণ পদ্ধতি, যে সকল অবস্থায় জন্মনিয়ন্ত্রণ জায়েজ, বিবেকের বিচারে জন্ম নিয়ন্ত্রণ, জন্মনিয়ন্ত্রণের দৈহিক ক্ষতি, দাম্পত্য সম্পর্কের উপর জন্মনিয়ন্ত্রণের বিরূপ প্রভাব, জন্মনিয়ন্ত্রণের দরুণ চারিত্রিক বিপর্যয়, জাতীয় ও সামগ্রিক ভাবে এর ক্ষতিকারক প্রভাব, জনসংখ্যা বৃদ্ধি ও ম্যালথাসের চিন্তাধারা, কুদরতিভাবে বৃদ্ধি, নাগরিকত্ব প্রদান, পাকিস্তানের জনসংখ্যা, অভিজ্ঞতা কি বলে?, যে শ্রেণীর মানুষ তুলনার বাইরে, ব্যাপক ভাবে তালাকের প্রচলন, জন্মহার হ্রাস পাওয়া, অবাদ যৌনাচার ও ব্যাপক যৌনরোগ, জন্মনিয়ন্ত্রণের প্রবক্তাদের দলীলাদি, একটা ভুলের অবসান, জন্মনিয়ন্ত্রণের পক্ষের যুক্তি ও তার অপনোদন, আরেকটি যুক্তি, দারুণ বিকল্প ব্যবস্থা, জীবন যাপনের বর্তমান ধারা সংশোধন করতে হবে, ইসলামের জীবন যাপন নীতি উৎপাদন বৃদ্ধি করা, উৎপাদিত ফসলের যথাযথ সংরক্ষণ, সম্পদের সুষ্ঠুবন্টন, জনসংখ্যা ও আয়তনের মধ্যে সামঞ্জস্যতা, সংযোজন, গর্ভপাত ও ইসলামের ফায়সালা, গর্ভপাত কি?, ই.সি.পি. তথা ইমারজেন্সি কর্নটাসেফইট পিল, এম.আর. তথা ভ্রুণ হত্যা করা, গর্ভপাত: প্রাণ সঞ্চারের পূর্বে, গর্ভপাত: প্রাণসঞ্চারের পরে, স্পেনের মাদ্রিদে গর্ভপাতের বিরুদ্ধে বিশাল সমাবেশ, কুরিয়ানদের কাণ্ড।
কাজি হুসাইন মায়বুদি

কাজি কামাল আল-দীন হোসেন ইবনে মুইন আল-দীন আলী মায়বুদি (), কাদি হুসেন মায়বুদি ( ) নামে বেশি পরিচিত), তিনি ছিলেন একজন ইরানি পণ্ডিত এবং আক কয়ুনলুর অধীনে ইয়াজদ শহরের "কাজি" (বিচারক)। ১৫০৪ সালে সাফাভিদ শাহ (রাজা) প্রথম ইসমাইল () এর বিরুদ্ধে বিদ্রোহে অংশ নেওয়ার পরে ব্যর্থ হওয়ায় তাকে মৃত্যুদণ্ড দেওয়া হয়েছিল ()।
মায়বুদি ১৪৪৯ সালে জন্মগ্রহণ করেন, তিনি সম্ভবত পার্শ্ববর্তী শহর ইয়াজদের পরিবর্তে দক্ষিণ ইরানের মায়বুদ শহরের অধিবাসী ছিলেন। এলাকাটি তখন তৈমুরি সাম্রাজ্যের অংশ ছিল। তিনি অভিজাত বংশোদ্ভূত একটি ধনী ও প্রভাবশালী পরিবারের অন্তর্ভুক্ত ছিলেন। তিনি ছিলেন খাজা মুইন আল-দীন আলীর পুত্র, যিনি একজন বিশিষ্ট সমাজসেবী এবং ইয়াজদের উজির। জালাল আল-দীন দাভানির (মৃত্যু ১৫০৩) মতো বিশিষ্ট পণ্ডিতদের অধীনে অধ্যয়নের জন্য অল্প বয়সে, মায়বুদি শিরাজ চলে যান । ১৫০৪ সালে সাফাভিদ শাহ (রাজা) প্রথম ইসমাইল () এর বিরুদ্ধে বিদ্রোহে অংশগ্রহণ করার পর ব্যর্থ হওয়ায় তাকে মৃত্যুদণ্ড দেওয়া হয়। ()। তার এক পুত্র, মির্জা আবদ আল-রশিদ আল-মুনাজ্জিম বেঁচেছিলেন। 
 (আসিরুদ্দিন আল-আবহারির বিখ্যাত ভাষ্য, সিএফ. ব্রাউন চতুর্থ খন্ড, পৃ. ৫৭: "মায়বদির ভাষ্য ... এখনও দর্শনের নতুনদের জন্য প্রিয় পাঠ্য-পুস্তক। . ")
ইসলামে হাস্যরস

ইসলামে হাস্যরস বলতে বোঝায় কুরআন এবং ইসলামের নবী মুহাম্মাদ কর্তৃক নির্দেশিত হাস্যরস।
কুরআন এবং হাদিস অনুসারে ইসলামে হাসি, কৌতুক এবং রসিকতার অনুমোদন দেওয়া হয়েছে।
হাস্যরস ইসলামের আলোকে হতে হবে। কৌতুকে কারো নিন্দা করা যাবে না এবং অবশ্যই "আদব (ইসলাম)" (আচরণ) সীমার মধ্যে থাকতে হবে।
১) মুহাম্মাদ মুচকি হাসতেন।
নবী মুহাম্মাদের স্ত্রী আয়িশা বর্ণনা করেছেন:
২) মুহাম্মদ মুচকি হাসতেন এবং তার সঙ্গীরা হাসতেন।
৩) আয়িশা থেকে বর্ণিত:
২০২২ ফিফা বিশ্বকাপ বাছাইপর্ব – এএফসি চতুর্থ পর্ব

২০২২ ফিফা বিশ্বকাপ বাছাইপর্ব – এএফসি চতুর্থ পর্ব হল ২০২২ ফিফা বিশ্বকাপ বাছাইপর্ব প্রতিযোগিতার এএফসি অংশের চতুর্থ পর্ব। এটি ৭ জুন ২০২২ তারিখে একক ম্যাচ হিসেবে অনুষ্ঠিত হবে। এটি পূর্বে দুটি-লেগ বিশিষ্ট ম্যাচ হিসেবে ২০২১ সালের নভেম্বরে সূচিত হয়েছিল, কিন্তু কোভিড-১৯ মহামারীর জন্য নতুন সূচিতে একটি ম্যাচ খেলার কথা ঘোষণা করা হয়।
চতুর্থ পর্বে তৃতীয় পর্বে তৃতীয় স্থানাধিকারী দুটি দলের মধ্যে একটি খেলা অনুষ্ঠিত হবে। বিজয়ী দল আন্তঃ-কনফেডারেশন প্লে-অফে উত্তীর্ণ হবে যেখানে প্রতিপক্ষ হবে কনমেবল বাছাইপর্বের পঞ্চম স্থানাধিকারী দল।
<onlyinclude>
</onlyinclude>
</includeonly>
ম্যাচের নিয়ম
ত্রিপুরা বিধানসভা

ত্রিপুরা বিধানসভা হল ভারতের ত্রিপুরা রাজ্যের এককক্ষ বিশিষ্ট আইনসভা, যেখানে বিধায়কের ৬০ টি সদস্যপদ রয়েছে। বর্তমান বিধানসভা সমাবেশ গোর্খাবস্তিতে অবস্থিত। আগরতলায় অবস্থিত উজ্জয়ন্ত প্রাসাদটি ছিল এর পূর্ববর্তী সমাবেশ স্থল। বিশেষ কোনো কারণে বিলুপ্তিকরণ বা পদত্যাগের ঘটনা না ঘটলে বিধানসভার সাধারণ মেয়াদ পাঁচ বছর। বর্তমান বিধানসভাটি দ্বাদশতম বিধানসভা, যেখানে রতন চক্রবর্তী হলেন সভার বর্তমান অধ্যক্ষ বা স্পিকার।
পয়লা নভেম্বর ১৯৫৬ খ্রিস্টাব্দে ত্রিপুরা ভারতের একটি কেন্দ্রশাসিত অঞ্চলের মর্যাদা লাভ করে এবং নিযুক্ত মুখ্য আধিকারিক (প্রধান কমিশনার)-কে পরামর্শ দেওয়ার জন্য একটি উপদেষ্টা কমিটি গঠন করা হয়। ১৯৫৭ খ্রিস্টাব্দের ১৫ই আগস্ট ৩০ জন নির্বাচিত সদস্য এবং ভারত সরকার কর্তৃক মনোনীত দুজন সদস্য নিয়ে একটি প্রাদেশিক পরিষদ গঠিত হয়।
এ পর্যন্ত গঠিত বিধানসভাগুলি নীচে তালিকাভুক্ত করা হল:
২০১৮ সালে ত্রিপুরা বিধানসভা নির্বাচনের পর রাজ্যে দ্বাদশ বিধানসভা গঠিত হয়েছিল। ঐ বছর ১৮ ফেব্রুয়ারি ৬০ সদস্য পদের বিধানসভা ভোটগ্রহণ অনুষ্ঠিত হয়, ও এই নির্বাচনে ৮৯.৮% ভোটারের উপস্থিতির তথ্য জানা যায়। ৩রা মার্চ ভোট গণনা ও ফলাফল ঘোষণা করা হয়।
অপব্যবহার

কোনও কিছুর অপব্যবহার বা কোনও ব্যক্তির প্রতি দুর্ব্যবহার বলতে সেই বস্তুটির ব্যবহারে বা সেই ব্যক্তির সাথে আন্তঃক্রিয়ায় অন্যায় বা অনুচিত আচরণে লিপ্ত হওয়াকে বোঝায়, যা প্রায়শই কোনও ব্যক্তিগত লাভের আশায় করা হয়ে থাকে। অপব্যবহার বা দুর্ব্যবহারের অনেক রূপ থাকতে পারে, যেমন শারীরিক বা মৌখিক দুর্ব্যবহার, আঘাত, দৈহিক আক্রমণ, সীমালঙ্ঘন, ধর্ষণ, অন্যায় চর্চা, অপরাধ ও অন্যান্য ধরনের আক্রমণ, ইত্যাদি।
দার্শনিক কান্টের মতে অপর কোনও মানুষকে কোনও কিছু অর্জনের উপায় হিসেবে ব্যবহার করা নৈতিকভাবে ভুল; এই কান্টীয় ধারণাটির সাথে দুর্ব্যবহারের সম্পর্ক আছে। কিছু কিছু উৎসে দুর্ব্যবহার বা অপব্যবহারকে "সামাজিকভাবে নির্মিত" বলে বর্ণনা করা হয়েছে, অর্থাৎ ইতিহাসের বিভিন্ন পর্বে ও বিভিন্ন সমাজে ক্ষতিগ্রস্ত মানুষের যন্ত্রণার স্বীকৃতির পরিমাণ কম বা বেশি হতে পারে।
নগুয়েন ফুওং খানহ

নগুয়েন ফুওং খানহ (জন্ম ৫ এপ্রিল, ১৯৯৫) একজন ভিয়েতনামী মডেল এবং সৌন্দর্যের রানী, যিনি মিস আর্থ ২০১৮ এর মুকুট পান। তিনি হলেন প্রথম ভিয়েতনামী নারী যিনি মিস আর্থ খেতাব জিতেন, যা বিগ ফোর আন্তর্জাতিক সৌন্দর্য প্রতিযোগিতার একটি।
কারেন ইবাসকো

কারেন সান্তোস ইবাসকো (জন্ম ডিসেম্বর ১৭, ১৯৯০) একজন ফিলিপিনো পদার্থবিদ এবং সুন্দরী প্রতিযোগিতার শিরোপাধারী, যিনি মিস ফিলিপাইন আর্থ ২০১৭ এর মুকুট পান। তিনি মিস আর্থ ২০১৭ প্রতিযোগিতায় ফিলিপাইনের প্রতিনিধিত্ব করেন এবং শিরোপা জিতেন।
সঞ্জয় কুমার অধিকারী

সঞ্জয় কুমার অধিকারী একজন বাংলাদেশী শিক্ষাবিদ। তিনি খুলনা বিশ্ববিদ্যালয়ের (খুবি) কৃষি প্রযুক্তি ডিসিপ্লিনের অধ্যাপক এবং নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য।
তিনি ১৯৭৯ সালে বাংলাদেশ কৃষি বিশ্ববিদ্যালয়ের কৃষি অনুষদের অধীনে স্নাতক এবং ১৯৮২ সালে একই বিশ্ববিদ্যালয় থেকে উদ্ভিদ রোগতত্ত্বে স্নাতকোত্তর ডিগ্রি লাভ করেন। তিনি ২০০০ সালে বঙ্গবন্ধু শেখ মুজিবুর রহমান কৃষি বিশ্ববিদ্যালয় থেকে উদ্ভিদ রোগতত্ত্বে পিএইচডি ডিগ্রি অর্জন করেন।
সঞ্জয় কুমার অধিকারী ১৯৮১ সালে পটুয়াখালী কৃষি কলেজে (বর্তমানে পটুয়াখালী বিজ্ঞান ও প্রযুক্তি বিশ্ববিদ্যালয়) প্রভাষক হিসেবে কর্মজীবন শুরু করেন। তিনি হাজী মোহাম্মদ দানেশ কৃষি কলেজেও (বর্তমানে হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়) শিক্ষকতা করেছেন। ২০০১ সালে তিনি খুলনা বিশ্ববিদ্যালয়ে অধ্যাপক হিসেবে যোগ দেন। তিনি বাংলাদেশ বিশ্ববিদ্যালয় মঞ্জুরী কমিশনের (ইউজিসি) অধীনে কোয়ালিটি অ্যাসুরেন্স ইউনিটের একজন বিশেষজ্ঞ এবং প্রধান হিসেবেও দায়িত্ব পালন করেছেন। এছাড়া ২০১৯ সালে তিনি বাংলাদেশ অ্যাক্রেডিটেশন কাউন্সিলের পূর্ণকালীন সদস্য হিসেবে নিযুক্ত হন।
সঞ্জয় কুমার অধিকারী ২০০৮ থেকে ২০১০ সাল পর্যন্ত নোয়াখালী বিজ্ঞান ও প্রযুক্তি বিশ্ববিদ্যালয়ের (নোবিপ্রবি) দ্বিতীয় উপাচার্য হিসেবে দায়িত্ব পালন করেন।
দেশীয় ও আন্তর্জাতিক জার্নালে তার প্রায় অর্ধশত গবেষণাপত্র প্রকাশিত হয়েছে।
ক্যাথরিন এসপিন

ক্যাথরিন এলিজাবেথ এসপিন গোমেজ (জন্ম ১৫ নভেম্বর ১৯৯২, লা ট্রনকাল) একজন ইকুয়েডরীয় মডেল, আইনজীবী এবং সৌন্দর্যের রানী যিনি মিস আর্থ ইকুয়েডর ২০১৬ জিতেন। তিনি মিস আর্থ ২০১৬ প্রতিযোগিতার বিজয়ী হিসাবে সর্বাধিক পরিচিত, ইকুয়েডরের দ্বিতীয় মিস আর্থ বিজয়ী ওলগা অ্যালাভার পরে যিনি ২০১১ সালে মুকুট জিতেন। তিনি বর্তমানে মিস আর্থ ইকুয়েডর প্রতিযোগিতার জাতীয় পরিচালকও।
ওলগা অ্যালাভা

ওলগা মার্সিডিজ অ্যালাভা ভার্গাস (জন্ম ১৪ ফেব্রুয়ারি ১৯৮৮) একজন ইকুয়েডরীয় মডেল, সামাজিক, জীবনধারা উদ্যোক্তা, পরিবেশবাদী এবং সৌন্দর্যে রানী। তিনি ইকুয়েডরের প্রথম প্রতিনিধি যিনি মিস আর্থ প্রতিযোগিতা জিতেন।
তেরেজা ফাজকসোভা

তেরেজা ফাজকসোভা (জন্ম ১৭ মে ১৯৮৯) একজন চেক মডেল এবং সৌন্দর্যের রানী, যিনি মিস আর্থ ২০১২ জিতেন। ফাজকসোভা চেক প্রজাতন্ত্রের প্রথম প্রতিনিধি যিনি মিস আর্থ খেতাব জিতেন।
অ্যালিজ হেনরিক

অ্যালিজ সাবিমার হেনরিক ওকান্ডো (জন্ম ১৯ অক্টোবর, ১৯৯০) একজন ভেনেজুয়েলীয় মডেল, পরিবেশবাদী, মানবতাবাদী আইনজীবী এবং সৌন্দর্যের রানী। তিনি মিস ভেনিজুয়েলা ২০১২ প্রতিযোগিতায় ফ্যালকন রাজ্যের প্রতিনিধিত্ব করেন, যেখানে তিনি মিস ভেনিজুয়েলা আর্থের মুকুট পান। ৭ ডিসেম্বর, হেনরিচ ফিলিপাইনে মিস আর্থ ২০১৩ -এর মুকুট লাভ করেন। তিনি আলেকজান্দ্রা ব্রাউনের পরে ভেনেজুয়েলার দ্বিতীয় মিস আর্থ বিজয়ী। অ্যালিজ মিস আর্থ ভেনিজুয়েলা সংস্থার প্রাক্তন চেয়ারওম্যানও বটে।
জেমি হেরেল

জেমি হেরেল (জন্ম ১২ জুলাই, ১৯৯৪) একজন ফিলিপিনো-মার্কিন অভিনেত্রী, টিভি হোস্ট, নিউজ অ্যাঙ্কর, নৃত্যশিল্পী এবং সৌন্দর্যের রানী। তিনি মিস ফিলিপাইন আর্থ ২০১৪ এবং মিস আর্থ ২০১৪ খেতাব জিতেন। হেরেল তার পরিবেশগত সমর্থনের জন্য ৮০তম সেবু সিটি চার্টার ডে অ্যাওয়ার্ড অনুষ্ঠানে অসামান্য ব্যক্তি পুরস্কারের প্রাপক ছিলেন।
অ্যাঞ্জেলিয়া ওং

অ্যাঞ্জেলিয়া গ্যাব্রেনা প্যাগলিকাওয়ান ওং (জন্ম ২৭ জুন, ১৯৯০) একজন ফিলিপিনো মডেল এবং সৌন্দর্য প্রতিযোগিতার শিরোপাধারী, যিনি মিস ফিলিপাইন আর্থ ২০১৫ এর মুকুট পান। তিনি মিস আর্থ ২০১৫ প্রতিযোগিতায় ফিলিপাইনের প্রতিনিধিত্ব করেন এবং শিরোপা জিতেন।